Уведомление за изготвяне на Общ устройствен план (ОУП) на Община Марица, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Общите устройствени планове се съгласуват чрез процедурата по екологична оценка (ЕО). Възложените по реда на Закона за устройство на територията (ЗУТ), общи устройствени планове са включени в Приложение № 1 към *Наредбата за условията и реда за извършване на екологична оценка на планове и програми- Наредба за ЕО* и съгласно чл.2, ал.1 от Наредбата подлежат на задължителна ЕО.

**ІІ. Относно приложимата процедура по реда на реда на чл.31 от Закона за биологичното разнообразие (ЗБР):**

* На територията на Община Марица **попадат** следните **защитени територии** по смисъла на Закона за защитените територии:
* Защитена местност „Находище на Тракийски равнец“, обявена със Заповед № 82/30.01.2012 г. на МОСВ.
* Защитена местност „Нощувка на малък корморан – Пловдив“ обявена със заповед №РД-644 от 05.09.2006 г. на МОСВ, изменена със Заповед №.РД-139 от 18.02.2014 г., на МОСВ
* На територията на Община Марица **попадат** части от следните **Защитени зони** за опазване на дивите птици:
* BG0002087 „Марица-Пловдив”, обявена със Заповед № РД-836/17.11.2008 г. на МОСВ (ДВ бр. 108/19.12.2008 г.)
* BG0002016 „Рибарници Пловдив, обявена със Заповед № РД-81/03.02.2009 г. на МОСВ (ДВ бр. 14/20.02.2009 г.)
* BG0002086 „Оризища Цалапица“, обявена със Заповед № РД-368/16.06.2008 г. на МОСВ (ДВ бр. 56/20.06.2008 г.)
* **Защитени зони** за опазване на природните местообитания и на дивата флора и фауна:
* BG0000578 „Река Марица”, приета от МС с Решение №122/02.03.2007 г. (ДВ бр.21/2007 г.)
* BG0000444 „Река Пясъчник”, приета от МС с Решение №122/02.03.2007 г. (ДВ бр.21/2007 г.)
* BG0000429 „Река Стряма“,обявена със Заповед № РД – 333/31.05.2021 г. (Бр.54 от 29.06.2021 г.).
* BG0000289 „Трилистник“, обявена със Заповед № РД-340/31.3.2021 г. на министъра на околната среда и водите (ДВ бр.54 от 29.06.2021 г.).

При извършената проверка за допустимост по реда на чл. 36 ал.2, във връзка с чл.12, ал.2 и ал.4 от Наредбата по ОС се установи, че предвижданията на ОУП **са допустими** за осъществяване при условия, че не влизат в противоречие със забраните въведени с посочените по-горе заповеди за обявяване на защитени зони BG0002087 „Марица-Пловдив”, BG0002016 „Рибарници Пловдив, BG0002086 „Оризища Цалапица“, BG0000429, „Река Стряма“ и BG0000289 „Трилистник“.

След анализиране на представената документация и информация на основание чл. 36 ал.3 и ал.5 от Наредбата по ОС,предвид местоположението, характера и мащаба на ОУП, преценката за вероятната степен на отрицателно въздействие е, че **реализацията му има вероятност** **да окаже значително отрицателно въздействие върху природните местообитания, популации и местообитания на видове, предмет на опазване в защитените зони.**

**Указания за последващи действия, които да се предприемат за продължаване на процедурата по ЕО, в т.ч. ОС:** Възложителят е информиран с писмо изх. № ОВОС-1274-1/04.07.2023г.